Eurojusto kompetencijos sritys (kaip apibrėžta Tarybos sprendimo 2002/187/TVR, iš dalies pakeisto Tarybos sprendimu 2003/659/TVR ir Tarybos sprendimu 2009/426/TVR, 3,5,6 ir 7 straipsniuose.)

Tikslai Tarybos sprendimo dėl Eurojusto 3 straipsnis Eurojusto, atliekančio tyrimus ir patraukimą baudžiamojon atsakomybėn, susijusį su dviem arba daugiau valstybių narių, dėl 4 straipsnyje nurodytos nusikalstamos veiklos, ypač jei ji organizuota, tikslai yra: a) stimuliuoti ir gerinti valstybių narių kompetentingų institucijų tyrimų ir patraukimo baudžiamojon atsakomybėn valstybėse narėse koordinavimą, atsižvelgiant į visus valstybės narės kompetentingos institucijos pateiktus prašymus ir visą bet kurio kompetentingo organo suteiktą informaciją, remiantis Sutarčių pagrindu patvirtintomis nuostatomis; b) gerinti valstybių narių kompetentingų institucijų bendradarbiavimą, visų pirma sudarant palankesnes sąlygas prašymų ir sprendimų dėl teisminio bendradarbiavimo vykdymui, įskaitant prašymus ir sprendimus dėl priemonių, kuriomis įgyvendinamas abipusio pripažinimo principas; c) kitais būdais remti valstybių narių kompetentingas institucijas, kad jų tyrimai ir patraukimas baudžiamojon atsakomybėn būtų veiksmingesni. Užduotys Tarybos sprendimo dėl Eurojusto 5 straipsnis 1. Siekdamas įgyvendinti savo tikslus, Eurojustas savo užduotis vykdo: a) per vieną arba kelis atitinkamus nacionalinius narius pagal 6 straipsnio nuostatas arba b) kaip kolegija pagal 7 straipsnio nuostatas: i) jeigu to paprašo vienas arba keli su Eurojusto tiriama byla susiję atitinkami nacionaliniai nariai, Eurojustui tiriant bylą; arba ii) jeigu byla susijusi su tyrimais ar baudžiamuoju persekiojimu, kurie turi atgarsį Sąjungos lygiu arba kurie gali turėti poveikio su byla tiesiogiai nesusijusioms valstybėms narėms; iii) jeigu tai susiję su bendruoju klausimu, susijusiu su jo tikslų siekimu; arba iv) jeigu šiame sprendime numatyta kitaip. 2. Vykdydamas savo uždavinius Eurojustas nurodo, ar jis veikia per vieną arba kelis nacionalinius narius, kaip apibrėžta 6 straipsnyje, ar kaip kolegija, kaip apibrėžta 7 straipsnyje. Tarybos sprendimo dėl Eurojusto 6 straipsnis 1. Kai Eurojustas veikia per savo suinteresuotus nacionalinius narius, jis: a) gali, nurodydamas priežastis, paprašyti atitinkamų valstybių narių kompetentingų institucijų: i) pradėti tyrimą ar patraukimą baudžiamojon atsakomybėn dėl konkrečių veiksmų; ii) pripažinti, kad viena iš jų yra palankesnėje padėtyje pradėti tyrimą arba patraukimą baudžiamojon atsakomybėn dėl konkrečių veiksmų; iii) koordinuoti atitinkamų valstybių narių kompetentingų institucijų veiklą; iv) vadovaudamasis atitinkamais bendradarbiavimo dokumentais įsteigti jungtinę tyrimo grupę; v) suteikti jai informaciją, kuri yra būtina jos užduotims atlikti; vi) imtis specialių tyrimo priemonių; vii) imtis bet kurių kitų tyrimui ar patraukimui baudžiamojon atsakomybėn reikalingų priemonių; b) užtikrina, kad atitinkamų valstybių narių kompetentingos institucijos viena kitą informuotų apie tyrimus ir baudžiamąjį persekiojimą, apie kuriuos buvo pranešta Eurojustui; c) valstybių narių kompetentingoms institucijoms paprašius, padeda joms užtikrinti geriausią galimą tyrimų ir teisminio persekiojimo baudžiamąja tvarka koordinavimą; d) teikia pagalbą kompetentingų nacionalinių institucijų veiklos koordinavimui pagerinti; e) bendradarbiauja ir konsultuojasi su Europos teisminiu tinklu, taip pat naudojasi jo dokumentų duomenų baze ir prisideda prie jos tobulinimo; f) 3 straipsnio 2 ir 3 dalyse minimais atvejais, Kolegijai pritarus, padeda vykdyti tyrimus ir patraukimą baudžiamojon atsakomybėn, susijusius tik su vienos valstybės narės kompetentingomis institucijomis; 2. Valstybės narės užtikrina, kad kompetentingos nacionalinės institucijos nedelsdamos atsakytų į pagal šį straipsnį pateikiamus prašymus. Tarybos sprendimo dėl Eurojusto 7 straipsnis 1. Kai Eurojustas veikia kaip kolegija, jis: a) dėl 4 straipsnio 1 dalyje nurodytų nusikaltimų rūšių ir teisės pažeidimų gali, nurodydamas priežastis, atitinkamų valstybių narių kompetentingų institucijų paprašyti: i) pradėti tyrimą ar patraukimą baudžiamojon atsakomybėn dėl konkrečių veiksmų; ii) pripažinti, kad viena iš jų yra palankesnėje padėtyje pradėti tyrimą arba patraukimą baudžiamojon atsakomybėn dėl konkrečių veiksmų; iii) koordinuoti atitinkamų valstybių narių kompetentingų institucijų veiklą; iv) vadovaudamasis atitinkamais bendradarbiavimo dokumentais įsteigti jungtinę tyrimo grupę; v) suteikti jam informaciją, kuri yra būtina jo užduotims atlikti; b) užtikrina, kad valstybių narių kompetentingos institucijos informuotų viena kitą apie tyrimus ir patraukimą baudžiamojon atsakomybėn, apie kuriuos jis buvo informuotas ir kurie turi atgarsį Sąjungos lygiu, arba kurie gali turėti poveikio su jais tiesiogiai nesusijusioms valstybėms narėms; c) valstybių narių kompetentingoms institucijoms paprašius, padeda joms užtikrinti geriausią galimą tyrimų ir teisminio persekiojimo baudžiamąja tvarka koordinavimą; d) teikia pagalbą valstybių narių kompetentingų institucijų bendradarbiavimui pagerinti, ypač remiantis Europolo analize; e) bendradarbiauja ir konsultuojasi su Europos teisminiu tinklu, taip pat naudojasi jo dokumentų duomenų baze ir prisideda prie jos tobulinimo; f) gali padėti Europolui, visų pirma teikdamas jam nuomones, pagrįstas Europolo atliktomis analizėmis; g) gali teikti logistinę paramą a, c ir d punktuose nurodytais atvejais. Tokia logistinė parama gali apimti paramą atliekant vertimą raštu ir žodžiu bei organizuojant koordinavimo posėdžius. 2. Jei du ar daugiau nacionalinių narių negali susitarti, kaip išspręsti jurisdikcijos kolizijos atvejį, susijusį su tyrimų ar baudžiamojo persekiojimo pradėjimu pagal 6 straipsnį ir visų pirma pagal 6 straipsnio 1 dalies c punktą, kolegijos prašoma raštu pateikti teisiškai neprivalomą nuomonę dėl atvejo, jeigu jo nebuvo galima išspręsti susijusių kompetentingų nacionalinių institucijų abipusiu susitarimu. Kolegijos nuomonė nedelsiant perduodama atitinkamoms valstybėms narėms. Ši dalis nepažeidžia 1 dalies a punkto ii papunkčio nuostatų. 3. Neatsižvelgiant į kitų Europos Sąjungos priimtų dokumentų nuostatas dėl teisminio bendradarbiavimo, kompetentinga institucija gali pranešti Eurojustui apie pakartotinius atsisakymus ar sunkumus, susijusius su prašymų ir sprendimų dėl teisminio bendradarbiavimo, įskaitant priemones, įgyvendinančius abipusio pripažinimo principą, vykdymu, bei paprašyti kolegijos raštu pateikti teisiškai neprivalomą nuomonę dėl atvejo, jeigu jo nebuvo galima išspręsti susijusių kompetentingų nacionalinių institucijų abipusiu susitarimu arba padedant atitinkamiems nacionaliniams nariams. Kolegijos nuomonė nedelsiant perduodama atitinkamoms valstybėms narėms.